গুৱাহাটীৰ জি এন আৰ চিত চিকিৎসাধীন হৈ থকা মাজুলীৰ নতুন চামগুৰি সত্ৰৰ সত্ৰাধিকাৰ, বিখ্যাত মুখাশিল্পী শ্ৰীযুত কোষকান্ত দেৱগোস্বামীৰ স্বাস্থ্যৰ অধিক অৱনতি ঘটা বুলি পৰিয়ালৰ সূত্ৰৰ পৰা গম পোৱা গৈছে। বৰ্তমান চিকিৎসালয়খনৰ আই চি য়ুত থকা সত্ৰাধিকাৰজনৰ স্বাস্থ্যক লৈ উদ্বিগ্ন হৈ পৰিছে সত্ৰখনৰ লগত জড়িত লোকসকলৰ লগতে সমগ্ৰ মাজুলীবাসী।
উল্লেখযোগ্য যে যোৱা ৪ অক্তোবৰত প্ৰেছাৰ ষ্ট্ৰোকত ভোগাৰ পিছত প্ৰায় ৮৮ বছৰীয়া সত্ৰাধিকাৰজনক যোৰহাটত চিকিৎসা কৰোৱা হৈছিল যদিও ৫ অক্তোবৰত গুৱাহাটীলৈ অনা হয়।
মুখাশিল্পী হিচাপে সুখ্যাতি থকা আৰু মুখাশিল্প কৰ্মৰ বাবেই ২০০৩ চনত সংগীত-নাটক অকাডেমিৰ বঁটা লাভ কৰা সত্ৰাধিকাৰজনে সত্ৰাধিকাৰৰ দায়িত্বতেই নিজকে সীমাবদ্ধ নাৰাখি বহুতো বিৰল সৃষ্টিকৰ্ম উপহাৰ দিছিল ৰাজ্যবাসীক। মুখাশিল্পক সত্ৰাধিকাৰজনে অনন্য স্তৰলৈ তুলি নিবলৈ সক্ষম হৈছিল।
সংগীত-নাটক অকাডেমিৰ বঁটাৰ উপৰি সত্ৰাধিকাৰজনে ২০১৩ চনত প্ৰণৱ বৰুৱা শিল্পী বঁটাও লাভ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
